



RAPSODII DE PRIMAVARA 


I 






Sus, prin cringul adormit, 
A trecut in taină mare, 
De cu noapte, risipind, 
Şiruri de mărgăritare 
Din panere de argint, 

Stol bălai 

De îngerași, 

Cu alai 

De toporași. 
Primăvară, cui le dai? 
Primăvară, cui le lași? 

II 


Se-nalţă abur moale din grădină. 
Pe jos, pornesc furnicile la drum. 





Acoperișuri veștede-n lumină E es 

> Spee fone i ee 
Intind spre cer ogeacuri fără fum. So oe EE 
Pe lîngă garduri s-a svintat pămîntul | Alas., E i 
Şi ies gîndacii-Domnului pe zid. AŞ ate, | g 


Ferestrele amortite se deschid AS SS d 
Să intre-n casă soarele și vintul. A 8 RR 


al ffs N S 
6 2 AN IN 





Şi coridoare 
Albe tulpane 
Filfiie-n soare 
les gospodinele 
Iuti ca albinele, 
Părul le flutură, 
Toate dau zor. 
Unele mătură, 
Altele scutură 
Colbul din pătură 
Şi din covor. 


De prin balcoane 4 y 


Un zarzăr mic, in mijlocul grădinii, 
Şi-a răsfirat crengutele ca spinii 
De frică să nu-i cadă la picioare 
Din creștet, vălul subţirel de floare, 






Că s-a trezit așa de dimineaţă 
Cu ramuri albe — și se poate spune 
Că-i pentru-ntiia oară în viata 
Cînd i se-ntîmplă-asemenea minune. 


Un nor sihastru 
= Şi-adună-n poală 
S Argi tot. 
„Cerul e-albastru 
Ca o petală 
De miozot. 

Soare crud în liliac, 
Zbor subțire de gindac, 
Glasuri mici 
De rindunici, 
Viorele și urzici... 
Primăvară, din ce rai 
Nevisat de păminteni, 
Vii cu mindrul tău alai 
Peste cringuri și poieni? 
Pogorită pe pămînt 
În mătăsuri lungi de vint, 
Lași în urmă, pe cimpii, 
Galbeni vii 
De păpădii, 
Balti albastre si-nsorite 
De omăt topit abia, 
Și pe dealuri mucezite 
Arături de catifea. 

ee a on 


—— M 


phe 





Si pornesti departe-n sus 
După iarna ce s-a dus, 
După trena-i de ninsori 
Așternută pe colini... 
Drumuri nalte de cocori, 
Călăuzii cei străini, 

Îşi îndreaptă an cu an 
Pasul tainic și te mint 
Spre ţinutul diafan 

Al cîmpiilor de-argint. 
lar acolo te oprești 

Şi doar pasul tău ușor 
În omăt strălucitor, 
Lasă urme viorii 

De conduri împărătești 
Peste albele stihii... 









Primăvară, unde esti? 

PRIMAVARA 


Dup-atita frig si ceață 
lar s-arată soarele. 
De-acum nu ne mai înghea 
Nasul și picioarele ! 





Cu narciși, cu crini, cu lotusi, 
Timpul cald s-apropie. 
Primăvara asta totuși 
Nu-i decît o copie. 


Sub cerdac, pe lăuruscă, 
Cum trecură Babele, 

A ieşit un pui de muscă 
Să-şi usuce labele. 


Gizele depun la soare 
za Ouă microscopice. a, 


N 
Păsările migratoare : - 
Se re-ntorc din tropic A 

Toată lumea din ogradă 
Cinta fără pauză. 

Doi cocoși se iau la sfadă 
Nu ştiu din ce cauză. 





Un curcan stă. sus, pe-o birnă, 
Nu vrea să se bucure, 
Moțul roșu îi atirna 
Moale ca un ciucure. 








Doar Grivei, batrinul, n-are 
Cu ce roade oasele, 

Ca de cind cu postul mare, 
Toate-i merg de-a-ndoasele. 


Pentru cite-a tras, sărmanul, 
Cui să ceară daune?... 

Drept sub nasul lu motanul 
A venit să miaune. 

Dar acum l-a prins potaia 
Si-a-nceput să-l scuture... 
Peste toată hărmălaia 
Trece-n zbor un fluture. 


Pe trotoar, alături saltă 
Două fete vesele... 

Zău că-mi vine să-mi las baltă 
Toate interesele ! 





BALADA MUNTILOR 




















I 


S-au ivit pe rind in soare, 
Jos, la capătul potecii 
Turma albă de mioare, 
Noatinele si berbecii. 


Sunet de tălăngi se-ngina, 
Subt poiana din Fruntarii, 
Zăbovește-n deal la stină 
Baciul Toma cu măgarii. 








ee tz an.) 


El se pleacă din cărare 

Şi tot leagă și dezleagă, 
Cumpăneşte pe samare 

O gospodărie-ntreagă: 
Maldăr de tărhaturi grele 
Cu desagi, căldări și pături, 
Că de-abia pot sta subt ele 
Doi măgari voinici alături. 

Gata!... Baciul sta pe ginduri 
Peste frunte mina-si duce. 

Se ridică-n două rînduri 

Și domol își face cruce. 

Apoi cată lung spre creste 

Si spre arcurile goale... 

Şi convoiul, fără veste, 

A pornit încet la vale. 


Cerul și-a schimbat vesmintul. 
Ploaia parcă stă să-nceapă. 
Printre brazi coboară vintul 
Ca un fosnet lung de apă. 
Adincit în ginduri multe 
Baciul stă si nu-și dă seamă 
C-a rămas in loc s-asculte... 

După el, călcind cu teamă 
Merg tăcuţii lui prieteni 
Prin sălbatice pripoare, 

Pe subt poale verzi de cetini, 
Pe potecă fără soare, 

Ori străbat în. pas alene 
Luminisuri fără flori, 
Singuratice poiene 

Cu mesteceni visatori... 
Rar trezesc in a lor cale 
Cite-o piatra subt copita. 

lar cînd drumul se prăvale 
Jos, la coastă povirnita, 
Calcă baciul ca pe gratii 

Şi-i strunește blind cu gura: 
— Cătinel, feciorii tatii, 


Ca să n-o pornim de-a dura!... 

II 


Astfel, turmă după turmă, 
Pleacă toamna de la stîni, 
De rămîn pustii în urmă 
Munţii singuri si bătrîni. 


Astăzi ca și-odinioară, 

Cit s-afundă-n vreme anii, 
Ei văzură cum coboară 

Pe cărări de plai ciobanii, 
Cînd pe soare, cînd pe ploaie, 
Vreme multă, fără număr, 
Cu căciula lor de oaie 

Și cu sarica pe umăr, 

A’ trecutului vii moaște 
Peste care vremea crește — 
Culmea verde mi-i cunoaște, 
Stînca sură mi-i iubește... 


lar în urma lor, pe sară, 
Astăzi ca și alte dati, 
Lungă liniște coboară 
Peste mari singuratati. 


Toamna cu-a ei albă frunte 
Şi cu galbenii conduri, 

A lăsat argint pe munte 

Și rugină pe păduri. 

La răspîntii crește stogul 
De foi moarte de curind. 
Strigă-n vale Topologul 
Şi-a lui larmă, cînd si cînd, 
Ca o voce omenească 

Pină sus pe culmi tresare, 
Preajma mută s-o trezească 
Din senina ei visare. 







Tot mai jos apoi se lasă 
Poala norilor pe munte. 
Vin din iarna-ntunecoasă 
Zile lungi cu ploi mărunte. 
Neguri dese-ncep să cadă, 
Se tirăsc in jos pe plai. 

Pe păduri se string grămadă 
Falduri albe de burhai. 
Brazii, stau în nemișcare, 
Printre ramuri ploaia pică — 
Nici o creangă nu tresare, 
Nici un zbor de păsărică. 
Numai ferigile ude, 
Putregaiul și buretii 

Își trimit miresme crude 

În desimea groasă-a ceţii. 
Trunchiuri strimbe, răsturnate, 
Scorburile și bustenii 
Cu-a lor coturi, pe-nserate 
Umplu codrii de vedenii. 



























Sihla neagră se-nfioară. 
Speriat, dintr-un hatis, 
Pui sfios de căprioară 

A ieșit la lumini... . 

Cu blănița zgribulita, 

Stă si-asculté nemișcat. . . 
Vremea pare-ncremenită . 

Brazii fruntea și-au plecat, 

Spaimintati, ca pentru rugă, 

Colo-n fundul curmăturii, A 
Dormitind pe-o buturugă 

S-a ivit Muma-padurii.. . 

Dar nu-i nimeni să-i zărească 

Trupul hid și desirat, 

Faţa galbenă de iască, 

Nasul — ciot de brad uscat. . = 
Nici nu vede, nici n-aude, 

Doar își scutură pe-o mina + 
Părul ei de vreascuri ude, = 
Fruntea plină de farina. 

Și cum stă cu ceata-n spate 


Istovită lingă trunchi, ett. A 


Rădăcini și crengi uscate e: 
Îi atirnd pe genunchi, 

Negurile-i sug puterea. „e N 
Ochii-i nemiscafi și suri ge 
Cheamă noaptea și tăcerea a 

Din adincuri de păduri... Ye 


Ill 


Si se duc pe nesimtite 
Nopți pustii si zile reci. 
Cum s-adună, putrezite, 
Frunze moarte pe poteci. 


Colo sus, culcat pe-o rina, 
St& Negoiul mohorit 

Cu-a lui negură bătrină 
Care-i tine de urit. 
Fulgii-ncep apoi să cadă. 
Firea-si doarme somnul ei 
Amorţită subt zăpadă... 


lar târziu, la Sfintu-Andrei, 
Cînd cobori de la povarnă 
Printre plopi subțiri şi rari, 
În senina zi de iarnă; 
Vezi departe munţii mari 
Cum își zugrăvesc în soare 
Piscuri vinete spre cer, 
‘Povirnisuri sclipitoare, 
Brazi împodobiţi de ger, 
Atirnind ca niște salbe 

Pe grumajii lor de stinci, 
Peste plaiurile albe 

Si prăpăstiile-adînci. 





ACCELERATUL 





a | 
La Peste fagi cu virfuri sure ` 
A A căzut amurgul rece. mici 
Înserarea mută trece 

Furișată prin pădure, 

Spre apus abia s-arată 

Printre crengi întunecată, 

O văpaie de rubin... 

Din frunzișurile grele 

De-nnoptare, tot mai vin 

Glasuri mici de păsărele... 

Reci si palide-n senin 
Se ivesc deasupra stele. 


Și deodată, dintre dealuri 
Se desprinde larg un zvon 
Depărtat si monoton, 

Ca un murmur lung de ape 
Revărsate peste maluri... 
Creste-n luncă, mai aproape, 
Umple văile vecine 

De răsunet mare... 
Vine!... 

Fulger negru... trăsnet lung, 
Dus pe aripi de furtună, 
Zguduind pămîntul tuna, 


Zările de-abia-i ajung . . . 
Parcă zboară, 


Parcă-nnoată, 
Scuipă foc, înghite drum, a 
Si-ntr-un valvirtej de fum 


Taie-n lung pădurea toată... 

A trecut... 
Dinspre cimpie, 

Vuiet greu de fierărie 

Se distramă în tăcere... 
Scade-n depărtare . . . 
Piere... 










lar in urmă-i, din tufișuri, 

De prin tainice-ascunzișuri, 

Se ivesc pe jumătate + 
Păsărele ciufulite, 














Alarmate 

Şi-ngrozite : 

— Cine-i? . . . Ce-i?... Ce-a fost pe-aici?.. . M 
Ciripesc cu glasuri mici Fa 





Cinteze și pitulici. 

Doar un pui de pitigoi, 
Într-un vîrf de fag pitic 
Stă cu penele vulvoi 

Și, făcînd pe supăratul: 
— Ce să fie? Nu-i nimic. 
A trecut Acceleratul . . . 

RAPSODII DE TOAMNA 


af 


if 
7 een trecut întîi o boare 
E Jit | Pe deasupra viilor, 
Și-a furat de prin ponoare 
Puful păpădiilor. 








Cu acorduri lungi de liră 
l-au răspuns finetele. 
Toate florile soptira, 
Întorcîndu-și feţele. 





Un salcim privi spre munte 3 
Mindru ca o flamură. AS 


Solzii frunzelor mărunte 
S-au zburlit pe-o ramură. 


Mai tîrziu, o coțofană 
Fără ocupaţie 

A adus o veste-n goană 
Şi-a făcut senzaţie: 


Cică-n munte, la povarnă, 
Plopii şi răsurile 

Spun că vine-un vînt de iarnă 
Răscolind pădurile. 

Si-auzind din depărtare 
Vocea lui tiranică, 

Toţi ciulinii pe cărare 

Fug cuprinși de panică... 


Zvonul prin livezi a 
Colo jos, pe mlastina, 
S-a-ntilnit un pui de cioară 
C-un bitlan de baștină, 


Și din treacăt îi aruncă 
Altă veste stranie, 

C-au pornit-o peste luncă 
Frunzele-n bejanie ! 

I 


set i ph Într-o clipă, alarmate, a 
Sa 4 pe les din șanțuri vrăbiile. "5 
a Papura pe lac se zbate 


Legănîndu-și săbiile. 


2- Un lăstun, în frac, apare 


A = , Sus pe-un virf de trestie 
Ca s& tie-o cuvintare 
În această chestie. 










Dar broscoii din răstoacă © 
Îl insultă-n pauze 

Si din papură-l provoacă 
Cu prelungi aplauze. 






Lisitele-ncep să strige 
Ca de mama focului. 
Cocostirci, pe catalige, 
Vin la fata locului. 








yi Un fingar, nervos si foarte 


Woy 









Slab de constituție, 
În zadar vrea să ia parte 
Și el la discuţie. 


Cînd deodată un erete, 
Poliţai din naștere, 
Peste baltă și boschete 
Vine-n recunoaștere, 


Cu poruncă de la centru YY 
Contra vinovatului, 

Ca să-l aresteze pentru 
Siguranţa statului . . . 


De emoție, în surdină, 
Sub un snop de bozie, 
O păstaie de sulcină — 
A făcut explozie. 

III 


gv Florile-n grădini s-agită. 


Peste straturi, dalia, 
Ca o doamnă din elită, 
Își îndreaptă talia. 





Trei petunii subtirele 
Farmec dînd regretelor, 
Stau de vorbă între ele: 
„Ce ne facem fetelor?... 





Floarea-soarelui, batrina, Qa” 
De pe-acum se sperie 
C-au să-i cadă in farina 
Dintii, de mizerie, 





Si cu galbena ei zdreanta 
Stă-n lumina matură, 

Ca un talger de balanță 
Aplecat pe-o latură . . . 

SS 
je" Între gize, fără frică J 


Se re-ncep idilele. 
Doar o gărgăriță mică 
Blestemindu-si zilele, 


Necăjită cere sfatul 
Unei molii tinere, 

Că i-a dispărut bărbatul 
În costum de ginere. 











a? Imprejur îi cîntă-n saga ` 
> Greierii din flaute, 
Uf, ce lume, soro dragă! 
Unde să-l mai caute? 


L-au găsit subt trei graunte 
Mort de inanitie. 

Si-acum pleacă să anunţe 
Cazul la poliţie. 







pe IV 
jive ua 
A: 
Buruienile-ngrozite N 
De-așa vremi potrivnice, 
Se vorbiră pe soptite 
Să se facă schivnice. 


Si cum știe-o rugăciune 


Doamna măselariţă, A 
Tot soborul îi propune * E 


S-o aleagă starita. 













Numai colo sus, prin vie, Apo 

Rumenele lobode 

Vor de-acuma-n văduvie 
| i Să trăiască slobode. 


Vezi! de aceea mătrăguna 
A-nvăţat un brusture 
Să le spuie-n faţă una 
Care să le we MA 








a) 
Jos, pe-un virf de campanulă 
Pururea-n vibraţie, = ES 
Și-a oprit o libelulă i 
Zborul plin de graţie. 


Mic, cu solzi ca de balaur 
Trupul fin se clatină, 
Juvaer de smalţ și aur 

Cu sclipiri de platină. 

Vv 
A 3 © 
`> 
re 
Dar, deodată, pe coline 
Scade animația . . . 
De mirare parcă-și ţine 
Vântul respiraţia. 


Zboară veşti contradictorii, 
Se-ntretaie știrile . . . 

Ce e?... Ce e?... Spre podgorii 
Toţi întorc privirile. 


apt 
Iat-o!... Sus in deal, la strungă, “ 
Asternind pămîntului 


Haina ei cu trenă lungă 
De culoarea vintului, 


S-a ivit pe culme Toamna, ' 
Zina melopeelor. 

Spaima florilor si Doamna 
Cucurbitaceelor . . . 


Pi 
= 


A 
Lung isi flutură spre vale “> 
Ca-ntr-un nimb de glorie, 
Peste solduri triumfale 
Haina iluzorie. 

Apoi pleacă mai departe 
Pustiind cărările, 
Cu alai de frunze moarte 
Să colinde zările. 


- ~ 
Mp 
Gize, flori intirziate ! ¥ 
Muza mea satirică 
V-a-nchinat de drag, la toate, 


Cite-o strofă lirică. 


Dar cînd știu c-o să va-nghete 
Iarna mizerabilă, 

Mă cuprinde o tristețe 
Iremediabila . : . 








BALADA UNUI GREIER MIC 







Peste dealuri zgribulite, 
Peste ţarini zdrentuite, 
A venit așa, deodată, 

Toamna cea întunecată. 









Lungă slabă și zăludă, 
Botezind natura udă 
C-un mănunchi de ciumafai 
Cind se scutură de ciudă, 
Împrejurul ei departe, 
Risipeste-n evantai 









A o x Ploi mărunte, 
Frunze moarte, 
Stropi de tină, 
Guturai... 

Si cum vine de la munte, 
Blestemind 
Si lăcrămînd, 
Toţi ciulinii de pe vale 
Se pitesc prin văgăuni, 
lar măceșii de pe cimpuri 
O intimpina in cale 
Cu grabite plecăciuni . . . 
Doar pe coastă, la urcus, 
Din căsuţa lui de humă 
A ieșit un greieruș, 
dy Negru, mic, muiat in tus 
Si pe-aripi pudrat cu brumă: 










— Cri-cri-cri 

Toamna gri, 
Nu credeam c-o să mai vii 
Înainte de Crăciun, 
Că puteam și eu s-adun 
O grăunţă cit de mică, 
Ca să nu cer împrumut 
La vecina mea furnică, 
Fiindcă nu-mi dă niciodată 
Și-apoi umple lumea toată 


Că m-am dus și i-am cerut... 


Dar de-acuș, 
Zise el cu glas sfârșit 
Ridicind un picioruș, 
Dar de-acus, s-a ispravit... 


Cri-cri-cri 
Toamnă gri, 
Tare-s mic si necăjit! 





AEROPLANUL 


Spre apusul de jăratic 

Cu livezi scăldate-n aur, 
Trece-un nour singuratic, 
Alb și mare cît un taur. 


lar în urma lui s-abate, 
Gata-gata să-l ajungă, 

Un fintar cu coadă lungă 
Si cu aripi nemiscate. 


Creste-n asfintit pojarul. 
Dealurile stau s-adoarmă. 
Norul tace, dar ţinţarul 


Umple liniștea de larma... 

LA VINATOARE 


I 


Decorul 


Sus, pe dealuri, Toamna pune 
Miristi galbene-n lumina, 
Arături ca de cărbune 

Și mohoare de rugină. 


Rinduri-rinduri, spre cîmpie 
Se perindă nori de plumb 
Peste larga simetrie 

De coline cu porumb. 


lar cînd soarele străbate, 
Luminînd peisajul vast 

De dreptunghiuri colorate 
Într-un limpede contrast, 


Saltă-n valuri jucăușe 
Si fosneste lung sub soare, 
Cu mătasă la pănișe, 
Mămăliga viitoare... 


I 


Un iepure 


Scurt, mohorul a fosnit... 
Şi spre neagra arătură 
Într-o clipă s-a ivit 
Un măgar-miniatură ! 










Din capita sare pleavă, 

Sar gunoaie dintr-un snop. 
Pușca scoate fum pe ţeavă 
Si pocneste ca un dop... 


A căzut... ba nu! din goană, 
Mic, elastic și urgent, 

Lingă-o tufă de simziană 

A făcut un compliment. 


Spre porumb acum s-abate... 
Un scaiete zăpăcit 

ÎL întreabă — Ce e frate? 

— Sint teribil de grăbit!... 

Alungat ca de furtună, 
Cu picioare de lăcustă, 
Se destinde și s-adună 
Peste-o miriște îngustă. 


Ca o minge se prăvale, 

Se coboară și se suie 

Prin hirtoapele din vale: 

Uite-l — nu e, uite-l — nu el... 


Liniştea coboară iarăși 

Peste tarinile noastre... 

— L-ai scăpat? zice-un tovarăș. 
— Mi-a sărit cam de departe... 





III 


Masa 


Din văzduh abia s-aude 
Tipat jalnic de prigorii.. . 
Cu ciubote mari și ude 
Stau la masă vinătorii. 


Toţi cu pușca lîngă geantă, 
Guralivi și orășeni, 

Pun o pată discordantă 

Pe capita de strujeni. 


Si e frig, și toţi îngheaţă... 
Și din cînd în cînd nu strică, 
Începînd de dimineață, 
Cite-un strop de săcărică.., 


— Într-o toamnă — zice unul — 
La un capăt de răzor 

M-am oprit să scot tutunul... 
Cînd, de jos, de la picior, 


Fără veste văd că-mi sare 
Un soldan cit un vițel, 
Și stirneste-n goana mare 
Alţi vreo șapte după el! 

Trag cu ploaie in gramada, 
Fără să tintesc de loc... 
Cine s-aștepta să-mi cadă 
Patru iepuri dintr-un foc?... 


— Astea sînt invenţii pure... 
Mie mi s-a întîmplat, 

La o goană-ntr-o pădure, 
Un mister adevărat. 





Nici nu m-asezasem bine, 
Stam cu pusca subsuoară... 
Cind deodată lingă mine 

Se opreste-o căprioară. 













Stă şi-ascultă, imobilă... 

d Eu atunci — mă știți cum sînt — 
M-a cuprins un fel de milă: 
Am oftat... si-am tras în vînt. 


Cind văzu că „„umplutura'““. 
Trece fără s-o atingă 

Ea si-a-ntins la pușcă gura 
Si-a-nceput... așa s-o lingă... 





— l-auzi colo, ce curaj, mă! 
Asta si-a-ntrecut părechea ! 
...Buruienele din preajma 
Trag si ele cu urechea. 


Un măceș de două șchioape 
Zice-n taină unui spin: 

— Dumneata ești mai aproape. 
Ia-l de mînecă putin ! 


IV 


La intoarcere 


Vintul curge spre cimpie 
Transparent si uniform. 
Toate ierburile-nvie, 
Toate ţarinile dorm. 


Ici si colo se ridică 
Cite-un nour alb de praf... 
Străjuind șoseaua mică 
Stilpii rari de telegraf, 


(Tot mai singuri, ceafă-n ceafă. 
Suluri vinete de fum 

Lungi ca gituri de girafă) 
Insirati pe lîngă drum, 

Spre orasul plin de turle 

Stau privind c-un aer timp... 
Si deodată-ncep să urle 

Că-i apucă noapte-n cîmp. 











Eroii mei sint doi cocosi 
Ca ofiţerii la paradă. 
Doi cavaleri aristocrați, 
Dintr-o privire ofensati, 
Încep duelul fără spadă; 
Au martori puii speriaţi, 
Teren — o parte din ogradă, 
Dar n-au motiv de sfadă, 
Căci nu se știe-a cui e vina; 
Misteru-nvăluie pricina 
Deci: căutaţi găina... 

Din amîndouă părțile, 3 
Se-ncep ostilitățile. 

Ei stau o clipă faţă-n față 

Cu ciocurile la pămînt, 

Apoi deodată-și iau avînt 

Si lupta-ncepe săltăreață: 


Pon ai 








Sar deodata, 
Dau cu ciocul. 
Cad alături. 
Schimbă locul. 
Bat din aripi, 
Dau din gheare. 
Unul cade, 
Altul sare... ws 


Iar s-atacă, 


Iar se pișcă... i 

Dar deodată nu mai mișcă... 

Faţă-n faţă, multă vreme, 

Stau așa ca două gheme = 

Neclintite 
Si zburlite, 
Pina cînd, pe nesimţite, 
Unul părăseşte sfada, 
Intorcindu-se cu coada... 








Atunci iesi de sub sopron 
Un filozof — clapon, 
Urit 

S-atita de batrin încît 
A dat. în mintea puilor... 
El s-a oprit în fata lor 

Cotcodăcind sonor: 
— Eu dezaprob acest conflict: 
E o rușine, un delict 
Nedemn de vremi civilizate. 
Dar așteptăm un viitor 
Cînd mîndri de chemarea lor, 
Cocoșii nu se vor mai bate... 
Voi vă certaţi pentr-o găină, 
Dar nu vedeţi? E curtea plină! 


Ba treceţi gardul la vecini 

Că și p-acolo sînt găini... 
De ce vă puneţi gheara-n git? 
Să lase unul cît de cit, 

Să dea și celălalt ceva — 

Eu, cit de cit, socot c-o da! 











BIVOLUL ȘI COTOFANA 


Pe spinarea unui bivol mare, negru, fioros, 
Se plimba o cotofana; 
Cînd în sus și cînd în jos. 
Un căţel trecînd pe-acolo s-a oprit mirat în loc: 
— Ah, ce mare dobitoc! 
Nu-l credeam așa de prost 
Să ia-n spate pe oricine... 
Ia stai, frate, că e rost 
Să mă plimbe și pe mine! 


62 


“7g 


Cugetind așa, se trage îndărăt să-și facă vînt, 
Se piteste la pămînt 
$1 deodată — zdup! — îi sare 
Bivolului în spinare... 


Ce s-a întîmplat pe urmă nu e greu de-nchipuit. 
Apucat cam fără veste, bivolul a tresărit, 
Dar i-a fost destul o clipă să se scuture, si-apoi 
Să-l răstoarne, 
Să-l ia-n coarne 
Si cit colo să-l arunce, ca pe-o zdreanţă, în trifoi. 





— Ce-ai gîndit tu oare, javră? Au, crezut-ai că 
sînt mort? 
Coțofana treacă-meargă, pe spinare o suport 
Că mă apără de muște, de ţințari si de tăuni 
Și de alte spurcăciuni... 
Pe cînd tu, potaie proastă, cam ce slujbă poți 
să-mi faci? 
Nu mi-ar fi rușine mie de viței și de malaci 
Bivol mare și puternic, gospodar cu greutate, 
Să te port degeaba-n spate?... 





CiTI CA VOI! 


Sus, pe gardul dinspre vie, 
O găină cenușie 

Si-un cocoș impintenat 
S-au suit si stau la sfat: 
— la te uită, mă rog ţie, 
Cît de sus ne-am înălţat! 

Si deodat&, cu glas mare, 
Începură amindoi 
Să cotcodăcească-n soare: 


— Nimeni nu mai e ca noil 





Dar de sus, din corcodus, 
Pitulindu-se-ntre foi, 
Mititel si jucăuș, 

Le-a răspuns un pitigoi: 


— Citi ca voi! 
Citi ca voi!... 


